18 Pashishe tshisumbu tshionso tshia bena Isalele tshiakadisangisha ku Shilo,+ bobu kuasaku ntenta wa kusambakena+ bu mukavua buloba ku bukokeshi buabu dîba adi.+2 Kadi kutshivua kushale bisa muanda mutekete bia bena Isalele bivuabu kabayi banji kuabanyina bumpianyi.3 Nunku Yoshua wakambila bena Isalele ne: “Nenuladikije bua kuya kuangata buloba budi Yehowa Nzambi wa bankambua benu munupeshe too ne dîba kayi?+4 Mpeshayi bantu basatu mu tshisa tshionso bua mbatume; nebaye, nebendakane mu buloba ne nebazole mudibu bilondeshile bumpianyi buabu. Pashishe nebapingane kundi.5 Badi ne bua kudiabanyinabu mu bitupa muanda mutekete.+ Yuda neashale mu tshitupa tshiende tshia buloba ku sud,+ ne ba mu nzubu wa Jozefe nebashale mu tshitupa tshiabu tshia buloba ku nord.+6 Kadi nuenu, nuzole buloba mudibu mu bitupa muanda mutekete, nulue nabi kundi muaba eu, ne meme nennuelele nshobo+ muaba eu kumpala kua Yehowa Nzambi wetu.7 Kadi bena Lewi kabena ne tshitupa tshia buloba munkatshi muenu to,+ bualu buakuidi bua Yehowa ke bumpianyi buabu;+ ne Gada ne Lubena ne tshitupa tshia tshisa tshia Manashe+ bakadi bamane kuangata bumpianyi buabu ku luseke lua ku est kua Yadene, buvua Mose muena mudimu wa Yehowa mubapeshe.”8 Bantu abu bakadilongolola bua kuya, ne Yoshua wakatumina bantu bavua ne bua kuzola mudi buloba dîyi ne: “Ndayi, nuendakane mu buloba, nuzole mudibu, ne nupingane kundi, ne meme nennuelele nshobo muaba eu kumpala kua Yehowa ku Shilo.”+9 Nunku bantu abu bakaya, kuendakanabu mu buloba, kubuzolabu muvuabu bilondeshile bimenga mu bitupa muanda mutekete, babuzola mu mukanda. Pashishe bobu kupingana kudi Yoshua mu tshitudilu ku Shilo.10 Nunku Yoshua wakabelela nshobo ku Shilo kumpala kua Yehowa.+ Yoshua wakabanyinaku bena Isalele buloba bilondeshile bitupa biabu.+11 Nshobo yakakuata tshisa tshia Benyamina bilondeshile mêku atshi, ne tshitupa tshia buloba tshivuabu bapete ku nshobo tshivua pankatshi pa bantu ba Yuda+ ne bantu ba Jozefe.+12 Ku luseke lua ku nord, mukalu wabu uvua utuadijila ku Yadene, ne mukalu eu uvua ubanda too ne ku mpulumuku wa Yeliko+ ku nord, ubanda kabidi too ne ku mukuna lua ku ouest, ne utungunuka too ne ku tshipela tshia Bete-awena.+13 Mukalu eu uvua umbuka muaba au utungunuka too ne ku Luza, ku mpulumuku wa ku sud kua Luza, mmumue ne: Betele;+ mukalu uvua upueka ku Atalota-adalâ+ ku mukuna udi ku sud kua Bete-holona wa kuinshi.+14 Bavua bakose mukalu ku luseke lua ku ouest, ne uvua unyunguluka uya ku sud kumbukila ku mukuna udi mutangilangane ne Bete-holona ku sud; uvua ushikila ku Kîyata-bâla, mmumue ne: Kîyata-yalima,+ tshimenga tshia mu Yuda. Elu ke luseke lua ku ouest.15 Luseke lua ku sud luvua lumbukila ku ndekelu kua Kîyata-yalima, ne mukalu uvua utungunuka mutangile ku ouest; uvua uya too ne ku mushimi wa mâyi wa Nefetoa.+16 Mukalu uvua upueka too ne ku ndekelu kua mukuna udi mutangilangane ne Tshibandabanda tshia Muana wa Hinoma,+ udi mu Tshibandabanda* tshia bena Lefa+ ku nord, ne uvua upueka ku Tshibandabanda tshia Hinoma, too ne ku mpulumuku wa muena Yebuse+ ku sud, ne upueka ku Ene-logela.+17 Bavua bawukose mutangile ku nord ne uvua utungunuka too ne ku Ene-shemeshe, pashishe uya too ne ku Gelilota udi mutangilangane ne kakuna ka Adumima,+ ne uvua upueka ku dibue+ dia Bohana+ muana wa Lubena.18 Uvua utungunuka too ne ku mpulumuku wa ku nord udi mutangilangane ne Alabâ, ne upueka ku Alabâ.19 Mukalu uvua utungunuka too ne ku mpulumuku wa ku nord wa Bete-hogola,+ ne mukalu eu uvua ushikila ku tshinkonya tshia ku nord tshia Mbuu wa Mukele*+ ku ndekelu kua Yadene ku sud. Eu ke uvua mukalu wa ku sud. 20 Yadene uvua mukalu wabu ku luseke lua ku est. Ebu ke buvua bumpianyi bua ndelanganyi ya Benyamina bilondeshile mêku ayi, ne bilondeshile mikalu yabu ku nseke yonso.21 Bimenga bia tshisa tshia Benyamina bilondeshile mêku abu bivua: Yeliko, Bete-hogola, Emeke-kezizi,22 Bete-alabâ,+ Semalayima, Betele,+23 Awima, Pâla, Ofela,24 Kefâ-amoni, Ofeni, ne Geba:+ bimenga 12 ne miaba yabi mikuabu ya kusombela.25 Gibeona,+ Lama, Bêlota,26 Misepe, Kefila, Mosa,27 Lekeme, Yipele, Talala,28 Sela,+ Elefe, Yebuse, mmumue ne: Yelushalema,+ Gibea,+ ne Kîyata: bimenga 14 ne miaba yabi mikuabu ya kusombela.Ebu ke buvua bumpianyi bua ndelanganyi ya Benyamina bilondeshile mêku ayi.
lua_Latn